b'\n_START_ARTICLE_\nPropionibacterium freudenreichii\n_START_PARAGRAPH_\nPropionibacterium freudenreichii on grampositiivinen bakteeri, jota k\xc3\xa4ytet\xc3\xa4\xc3\xa4n emmentaljuuston sek\xc3\xa4 sen rinnakkaistuotteiden valmistukseen. Bakteerin pitoisuus on n\xc3\xa4iss\xc3\xa4 sveitsil\xc3\xa4istyyppisiss\xc3\xa4 juustoissa korkeampi kuin miss\xc3\xa4\xc3\xa4n muussa juustossa. Grammassa emmentalia voi olla miljoona kappaletta el\xc3\xa4v\xc3\xa4\xc3\xa4 bakteeria grammaa kohden. Propionibakteereja on yleisesti maitotuotteissa, mutta niit\xc3\xa4 esiintyy my\xc3\xb6s maaper\xc3\xa4ss\xc3\xa4. Juustonvalmistuksessa P. freudenreichii muuttaa laktaattia asetaatiksi, propionaatiksi ja hiilidioksidiksi.'